נסרין קדרי

נסרין קדרי (בערבית: نسرين قادري; נולדה ב-2 בספטמבר 1986) היא זמרת ושחקנית ערבייה-ישראלית מרקע מוסלמי שהתגיירה; זוכת העונה השנייה של תוכנית המציאות המוזיקלית "אייל גולן קורא לך".

== ביוגרפיה ==
קדרי נולדה בלוד, ישראל, למשפחה ערבית-מוסלמית. לאחר מכן גדלה בחיפה. סיפרה שהחלה לדבר עברית רק בגיל 27.

== קריירה ==
בשנת 2012 השתתפה קדרי בעונתה השנייה של תוכנית המציאות "אייל גולן קורא לך" בערוץ 24, שם בין היתר ביצעה את השירים: "לילות בבית" (של זהבה בן), "כשהלב בוכה" (של שרית חדד) ו"אהבה אסורה" (של זהבה בן). היא זכתה במקום הראשון לצד הזמר מאור אשואל.
נסרין קדרי, 2014
בשנת 2014 הוציאה קדרי את אלבום הבכורה שלה הנושא את שמה, "נסרין קדרי". באלבום בלטו הלהיטים: "חייאתי", "אל תלך", "אתה עושה לי טוב" ולהיטים נוספים. קדרי לקחה חלק בסדרת הקונצרטים "אום כולתום לנצח", בהפקת התזמורת האנדלוסית הישראלית אשדוד, מתוכו יצא גם אלבום המופע.

ביוני 2015 הוציאה קדרי את הסינגל הראשון מתוך אלבומה השני, "בסיבוב שני". ב-14 באוקטובר הוציאה קדרי סינגל שני מתוך אלבום זה, "קצת שונה". באוקטובר 2015 השתתפה ב"פסטיבל הפסנתר" ובכך הייתה לערביה הישראלית הראשונה שהופיעה בפסטיבל זה. בנוסף, בסוף אותו החודש הופיעה קדרי בעצרת המרכזית השנתית לזכר יצחק רבין, שם ביצעה את השיר "הלוואי" של בעז שרעבי. באותו חודש החלה גם להשתתף כחברת הוועדה המוזיקלית, לצד זמרים ומוזיקאים אחרים, בעונה השלישית של תוכנית המציאות "בית ספר למוסיקה" ששודרה בערוץ 2 של קשת.

בינואר 2016 הוציאה קדרי את הסינגל השלישי מתוך אלבומה השני, "בנאדיק". באלבום גרסה מחודשת לשיר המצרי "יא בינת אל סולטן".

ב-2017 קדרי הופיעה בטקס יום הזיכרון לחללי מערכות ישראל בבריכת הסולטן ובטקס הדלקת המשואות בהר הרצל בירושלים.

במרץ 2017 קדרי הוציאה סינגל ראשון מהאלבום השלישי, "באתי להחזיר לך". ביולי ובספטמבר 2017 הוציאה את הסינגלים "תאמרו לו" ו"לומדת ללכת". השיר הגיע למקום ה-21 במצעד השנתי של גלגלצ לשנת תשע"ט.

ב-14 בינואר 2018 יצא לאור הסינגל "לובשת חיוך". ב-18 בפברואר 2018 עלתה לשידור תוכנית המציאות "גולסטאריות" ב-HOT3 בהשתתפותה של קדרי והיא אף זכתה בה בתואר "שחקנית/כדורגלנית העונה". קדרי גם משתתפת במחזמר "סוליקא" בתיאטרון באר שבע.

ב-8 ביולי 2018, הוציאה קדרי את הסינגל "קרנבל רק היום", שזכה להצלחה.

ב-4 בספטמבר 2018, הוציאה את אלבומה השלישי "לומדת ללכת". באותה השנה הקליטה מחדש את השיר "גורל אחד" של עפרה חזה, עבור אלבום המחווה "קול הנשמה: שרים עפרה חזה". ב-28 בינואר 2019, הוציאה את השיר "ישמע-האל", המתאר את התקופה התלאות הקשות שעברה עקב תהליך הגיור. בהמשך, הוציאה את "לא רחוק הוא היום". באותה קדרי הופיעה במחזמר "הקוסם מארץ עוץ" לצד כוכבת הילדים רינת גבאי, בתפקיד המכשפה המרשעת מן המערב.

במאי 2019 שפטה קדרי בעונה החמישית של הריאליטי המוזיקלי "The Voice ישראל" ברשת 13. באותו החודש הוציאה את "לא רחוק זה היום" במסגרת פרויקט שם עולם 2019.

ביוני 2020 הוציאה יחד עם הצמד המוזיקלי סטטיק ובן-אל תבורי את השיר הרשמי של מצעד הגאווה בתל אביב לשנת 2020, "חביב אלבי".

ב-19 באפריל 2021, הוציאה לאור את השיר "אהובי". ב-1 ביוני, התארחה בסינגל "בוקר טוב עולם" של המפיקים דולי ופן ויחד עם אנה זק. ב-23 באוגוסט הוציאה לאור את השיר "חצי משוגעת". בהמשך השנה, הוציאה את הפרויקט "הגן של נסרין" המוכר גם בשמו באנגלית "Nasrin's Garden", שבמסגרתו הוציאה את חמשת השירים: "לילה", "אז מה עם ההוא", "מי אמר", "מאושרים" ו"לא סתם".

ביוני 2022 הוציאה את שיר הגאווה "תנשום" בהשתתפות עדן דניאל גבאי, מועדון הלילה ו-Terminal X.<ref></ref> בדצמבר 2022 השתתפה במופע החנוכה של next. באותה שנה שיחקה בסדרת המתח המשטרתית "ירושלים" של הוט, בתור סלמה.

במרץ 2023, עלתה בהוט תוכנית הדוקו-סלב הנקראת "נסרין אגדה" ששמה השתנה ל"נסרין" בעונה השנייה, המספרת על אודות קורותיה של קדרי. באותה שנה, החלה להתמודד כרקדנית בתוכנית המציאות "רוקדים עם כוכבים" בקשת 12. בהמשך צילומי "רוקדים עם כוכבים" טענה כי נאלצה לפרוש מהתחרות עקב פציעה, והיא הייתה חלק מהצמד התשיעי שיצא מהתחרות.<ref></ref> ב-10 באוגוסט של אותה השנה הוציאה את הביצוע "מואט" מתוך המופע "ט"ו באב עושים אהבה - קיסריה 2023" יחד עם ליאור נרקיס. השיר הגיע למקום ה-79 במצעד ההיטליסט.<ref></ref> לאחר שביולי הוכרז כי קדרי תופיע בפרויקט "שירת נשים" יחד עם הזמרות עדן בן זקן, אודיה ונרקיס, ב-3 בספטמבר יצא הסינגל "תהמר עליי" מתוך הפרויקט. הסינגל הגיע למקום הרביעי במצעד השבועי של מדיה פורסט ולמקום ה-81 במצעד ההיטליסט.<ref></ref><ref></ref>

ב-18 באפריל 2024 הוציאה לאור את המיני-אלבום "2024". השיר "למה לי למה לו" הגיע למקום ה-27 במצעד ההיטליסט. ב-10 ביוני קדרי הוציאה סינגל חדש בשם "לב זהב".<ref></ref>

== חיים אישיים ==
במשך כעשור הייתה בזוגיות עם הנגן היהודי-ישראלי, אביעזר בן מוחא. הם תכננו להתחתן, וקדרי אף החלה בתהליך גיור, אולם בספטמבר 2017 הם נפרדו. כשנה אחר כך, טענה כי היא השלימה את תהליך הגיור בבית דין אורתודוקסי עצמאי של הרב דודו דרעי, וכי קיבלה על עצמה את השם העברי "ברכה". בריאיון שנערך עמה באפריל 2023 סיפרה קדרי כי עברה גיור רפורמי, ולכן הרבנות לא הכירה בה כלל.

באפריל 2022 נישאה לבן-זוגה, רום שמיר. ב-26 באוקטובר 2022 נולד בנם הבכור.

== דיסקוגרפיה ==
=== אלבומי אולפן ===
* 2014: נסרין קדרי
* 2016: בנאדיק
* 2018: לומדת ללכת
* 2023: חולמת

=== מיני-אלבומים ===
* 2024: 2024

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
|-
|2022
|פרסי נבחרי השנה של פרוגי
|זמרת השנה
|
|}

== ביאור ==

== קישורים חיצוניים ==

* [https://13tv.co.il/tags/nasrin-kadri/ נסרין קדרי], כל הכתבות באתר רשת 13
* אורטל בן דיין, [http://atmag.co.il/תרבות-ופנאי/שירת-התקווה שירת התקווה], באתר את, 28 באוקטובר 2014
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==הערות שוליים==

*
קטגוריה:זמרות ערביות ישראליות
קטגוריה:זמרות מוזיקה מזרחית ישראליות
קטגוריה:זמרים השרים בערבית
קטגוריה:זמרות השרות בעברית
קטגוריה:משתתפים בתוכניות מציאות ישראליות
קטגוריה:זוכים בתוכניות מציאות ישראליות
קטגוריה:שופטות תוכניות מציאות ישראליות
קטגוריה:מתחרי רוקדים עם כוכבים (ישראל)
קטגוריה:משתתפי אייל גולן קורא לך
קטגוריה:משתתפי גולסטאר
קטגוריה:שופטי The Voice
קטגוריה:נשים מוסלמיות
קטגוריה:גרות ישראליות
קטגוריה:לוד: אישים
קטגוריה:חיפה: אישים
קטגוריה:ישראליות שנולדו ב-1986